‘Ét menneske, én tid, ét liv – hvordan vi glemte at leve et meningsfuldt liv’
Saxos boganbefaling i uge 13
Vi har aldrig været rigere, levet længere, været bedre uddannede eller mere teknologisk overlegne. I Danmark topper vi hitlisterne som både en af verdens lykkeligste og mest velhavende nationer. På papiret har vi det altså ret godt i vores lille smørklat i Norden. Men et eller andet sted, går det galt. For vi indtager også topplaceringer, når det kommer til sygdomme som stress, angst og depression. Vi er med andre ord på toppen af verden – og vi har aldrig haft det værre. Hvorfor går velstand og velvære ikke bedre hånd i hånd? I denne uges anbefaling tager Mortens Albæk dig med på en filosofisk tankeekspedition, hvor han forsøger at komme til bunds i hvorfor vi er så ulykkelige – og hvordan vi kan holde op med at være det.
Da Morten Albæk står ved sin fars kiste, står han også ansigt til ansigt med nogle af livets store spørgsmål. For hvad er livet egentlig? Og hvordan lever vi det bedst?
Måske vi skal holde op med at måle os selv i lykke, funderer Morten Albæk. For måske kan lykke, der oftest kommer i glimt, ikke give mening i det lange løb. Og måske det er lige præcis det, livet skal byde på – mening. Det skal give mening at stå op, at gå på arbejde og komme hjem igen. Vi skal forlade tendensen til at skifte ham i løbet af dagen. Vi skal forene ’arbejdsmennesket’, ’fritidsmennesket’ og ’familiemennesket’. Vi skal tænke os selv som et enkelt menneske. Vi skal stå ud af hverdagens hamsterhjul og kaste os ud i arbejdet med lige så meget kærlighed og intimitet som i alle andre aspekter i livet. Vi skal ikke stå op og gå på arbejdet – vi skal stå op og gå ud i livet.
Tusindvis har allerede læst Morten Albæks ’Ét liv, én tid, ét menneske’, der indtil videre er den mest streamede lydbog i Saxo Premium i år. Fra søndag d. 24. marts og en uge frem kan du få den til en særdeles god medlemspris på kun 129,95 her, eller streame den som e- og lydbog i Saxo Premium.
LÆS OM SAXO PREMIUM
Morten Albæk (f. 1975) er dansk erhvervsprofil, filosof og forfatter. Han er uddannet cand.mag. i historie og filosofi fra Aarhus Universitet. Siden har han gennemført en uddannelse i strategisk ledelse. Fra 2002 til 2008 var han ansat hos Danske Bank, hvor han både har været konsulent, afdelingsleder og slutteligt underdirektør. I 2009 skiftede han over til vindmøllegiganten Vestas. Her var han ansvarshavende for Marketing og Kundetilfredshed. I 2015 stiftede han investeringsselskabet sammen med Brøndby-ejeren Jan Bech Andersen. Morten Albech optræder ofte i den offentlige debat og er en populær foredragsholder inden for uddannelse, livskvalitet, ledelse og meget mere. Morten Albæk har en række bøger bag sig. I 2011 udgav han ‘Generation fucked up‘ sammen med Rasmus Hylleberg. Siden da har han på egen hånd udgivet ‘Det gennemsnitlige menneske‘, ‘Nedslag‘ og sidst men ikke mindst ‘Ét liv, én tid, et menneske‘.